ที่พักอยู่ใกล้ทางออก MTR มากๆ ประมาณ 200 เมตรเอง
อยู่แถว Ladies Market สะดวกในการช็อปปิ้งมากๆ
มี Supermarket อยู่เยื้องๆ กัน ต้องลงไปชั้นล่าง
คิดว่าราคาน่าจะถูกกว่าซื้อที่ Minimart
มีร้านอาหารอร่อยๆ อยู่ใกล้มากมาย
ขอแนะนำร้าน Good Hope Noodle โจ๊กอร่อยมาก
ร้านอาหารที่ทาง Host แนะนำก็จัดจานได้สวยงามดูดีมีศิลปะและอร่อยด้วย

ประตูมี Digital Door Lock และมีประตูเหล็กล็อคอีกชั้น
มีคนเฝ้าที่ลิฟท์ชั้นล่างตลอด มั่นใจในเรื่องความปลอดภัยได้

ห้องก็ไม่ใหญ่มาก แต่ก็ไม่คับแคบจนเกินไป ตรงตามรูป
สามารถนอนพัก 4-6 คนได้อย่างสบาย
ที่นอนนอนสบายดี หมอนนุ่ม ผ้าห่มอุ่น หลับสบายเลย
ห้องดูใหม่ สะอาดสะอ้าน แบ่งได้เป็นสัดเป็นส่วน

ห้องน้ำเล็กไปหน่อย แต่ก็พอใช้ได้
มีกระจกกั้นอาบน้ำด้วย แบ่งส่วนแห้ง ส่วนเปียกได้ดี

ถุงขยะเราต้องนำไปทิ้งเอง ซึ่งที่ทิ้งขยะอยู่ใกล้มากๆ ลงบันไดไปนิดเดียว
มีคนมาเก็บขยะทุกวัน ไม่ส่งกลิ่นเหม็นมาที่หน้าห้องแน่นอน
และมีถุงขยะใบใหม่เตรียมไว้ให้ด้วย มีทิชชู่อย่างหนาไว้ให้ด้วย
มี Plug Adaptor ไว้ให้ด้วย สะดวกดีไม่ต้องไปหาซื้อที่แปลง

Joanne ดูเป็นมิตร ให้คำแนะนำต่างๆ ได้เป็นอย่างดีและเข้าใจได้ง่าย
Melody ก็น่ารักและใจดี ติดต่อง่าย ตอบคำถามไว คอยดูแลเอาใจใส่